open-index/open-wikipedia-markdown huggingface dataset:
Umbuik mudo

Umbuik Mudo adolah sabuah carito klasik minangkabau nan barasal dari kampuang Tibarau. kaba ko mancaritoan tantang Parjuangan si Umbuik Mudo manuntuik malu karano baliau jo ibunya alah di hina dek Puti Galang Banyak. Lamaran si Umbuik Mudo untuak mampasuntiang Puti Galang Banyak di tolak matah- matah disaratoi cici maki jokato- kato panghinoan.

## Sinopsis
Si Umbuik Mudo dilahiakan di Tibarau. Sajak ketek baliau sanang pai mangaji. Baliau anak nan cadiak, suaronyo ancak mangaji dikampuang aua jo Tuan Panjang Jangguik. suatu katiko, Umbuik mudo disuruah managaji di adoakn urang banyak, banyak urang mamuji suaronyo nan rancak. Dalam patamuan itu, Umbuik mudo batamu jo Puti Galang Banyak. Umbuik Mudo jatuah cinto kapado Puti Galang Banyak. 

Lah bara lamo, Umbuik Mudo manyuruah ibunyo untuak malamar Puti Galang Banyak untuakka jadi bininyo. Lamaran Umbuik mudo partamo kali ditolak sacaro aluih dek Puti Galang banyak, satalah diajuan lamaran nan kaduo, umbuik mudo ditolak sacaro hino jo kasa dek Puti Galang Banyak. ibunyo maraso tahino dek cacian ibu Puti galang Banyak na mangecekan kalau Umbuik Mudo indak tahu diri.Umbuik Mudo maraso tahino sarato ingin mambaleh panghinoan nan diagiah dek kaluarga Puti Galang Banyak.

Umbuik Mudo mamintak ibunyo untuak mancarian parupuik hanyuik di Lubuak Mato Kuciang. Jo susah payah ibunyo macaraian parupuik hanyuik tu atau buluah parindu, akhianyo dapek juo, Buluah parindu ko dibuekan Saluang dek Umbuik Mudo. Umbuik Mudo mulai manggaduah Puti jo saluang buluah parindu tu. Puti Galang banyak akhianyo tagoda sarato jatuah cinto ka Umbuik mudo sampai akhianyo Puti Galang Banyak maningga dek manahan raso rindu io basarobok jo umbuik mudo. Sadangkan Umbuik mudoindak nio manamui Puti Galang Banyak karano Umbuik Mudo nio mambalehan dandam nyo alah dihino dek kaluarga Puti.

Umbuik mudo baru maraso pueh katiko Puti Galang Banyak maningga, barulah umbuik mudo mamaafan Puti. Umbuik mudo pun mahiduikan baliak Puti Galang Banyak, karano Umbuik mudo mampunyoi ilmu untuakmanghiduikan urang nan alah mati jo alat  lidi karambia hijau nan di tokokan ka pusek Puti Galang Banyak. Akhianyo kaduonyo saling mamaafan, indak lamo kamudian kaduonyo kawin dan maningga dunia.

## Rujuakan
Dulang

**Dulang** atau **talam** mamiliki arati sabagai baki babantuak lingkaran jo bibia randah nan tabuek dari kuningan. Ukuran dulang indak mampunyai ukuran baku, tapi sacaro umum dulang nan ado di Minangkabau mampunyai diameter 80-100 cm. Hampie sadoalah masyarakat Minangkabau mamakai dulang dalam satiok acara adat baik acara nan basipaik surang-surang atau alek nagari di daerah darek maupun di daerah pasisia atau daerah rantau. 

Samo halnyo jo baki, dulang maliliki fungsi sabagai tampek malataan jo mambaok makanan, cuma nan mambedakan dulang hanyo dipakai pado acara-acara adat sajo, atau acara khusus dan indak dipakai tiok hari atau tiok ado tamu. Dikaranoan ukuran dulang labiah gadang dari baki, sahinggo makanan nan bisa ditampungnyo pun samakin banyak, karano itu untuk mambaok dulang harus dijujung dan katiko manaian sarato manuruanan biasonyo ditolongan dek 2-3 urang. 

Salain itu, dulang juo manjadi tampek untuk makan basamo nan di sabuik jo bajamba, dek ukuran dulang nan cukuik gadang sahinggo ciek dulang dapek manampuang 4-7 urang. 

## Wadah
Sabagai wadah, dulang biaso dipakai wakatu acara-acara adat samisal panikahan jo batagak gala. Dulang dibaok dek nan datang nan dipakai untuk makan basamo. Pihak nan mambaok dulang adolah si tamu baik itu bako, pasumandan, ataupun bisan.  

Dulang dibaok jo caro dijujung dek kaum padusi samisal para bisan atau dunsanak sasuku dari si tamu. Sabalun dinaiakan di ateh kapalo, kapalo labiah dahulu dialeh jo kain saruang atau kain pajang nan diguluang dan dibuek babatuak lingkaran. Tujuan dibuek aleh damikian untuk manjago kedudukan dulang bia saimbang wakatu dibaok bajalan. Katiko sampai di tampek alek, dulang akan disabuik oleh kaum padusi tuan rumah nan kamudian dilataan di muko pelaminan tampek anak daro jo marapulai basandiang, kok acaranyo acara pakawinan. Kok acranyo batagak gala atau alek nagari lain mako dulang biasonyo disusun surang-surang oleh si pambaok, biasonyo babantuak alur nan teratur sehinggo bilo wakatu makan tibo bisa dipakai dari dua sisi. 

## Alaik musik
Di babarapo daerah dulang indak sajo bafungsi sabagai tampek makanan tapi juo dipakai sabagai alat musik untuk mangiringi dendang. Tradisi iko disabauik jo salawaik talam. Tradisi tasabuik hanyo ado di daerah Pariaman. Partunjukan salawat dulang biasanya dilakukan dalam rangka mamparingati hari-hari gadang agamo Islam jo alek nagari. Partunjukan iko indak dilakuan di kadai (lapau) atau lapangan tabukak.

Caro mamakai dulang nan dipakai untuk alat musik di taradisi lisan salawat dulang babeda jo dulang nan sabagai wajan atau baki. Dulang pada tradisisi iko lebih mirip dipakai sarupo rabano, karano pamakainyo duduak baselo mako sisi paling bawah dulang akan barado di ujuang kaki dan sisi paling ateh akan di tahan jo siku nan kamudian sisi belakang dulang akan dipukul menyusikan dengan ritme si pandendang. Pabedaan lainnyo dulang di tradisisi iko hanyo dipakai dek kaum laki-laki nan bajumlah duo urang.

## Caliak pulo

* Carano

## Rujuakan
Kitab Undang-undang Hukum Pidana

**Kitab Undang-undang Hukum Pidana** (bahasa Balando: *Wetboek van Stafrecht*, umum dikenal sabagai **KUHP** atau **KUH Pidana**) adolah sabuah kitab undang-undang hukum nan balaku sabagai dasar hukum pidana di Indonesia.

KUHP tabagi ateh tigo buku, yaitu Buku I (Aturan Umum), Buku II (Kajahatan), jo Buku III (Palanggaran). Sacaro umum, Buku I mangatur tantang hukum pidana materil, yaitu tantang tindak pidana jo palaku tindak pidana. Buku II jo III mamuek hukum pidana formil, yaitu nan malaksanakan hukum pidana materil.

KUHP nan dipakai dek hukum Indonesia kini ko adolah warisan dari *Wetboek van Strafrecht voor Nederlandsch-Indie* nan balaku pado maso pamarintahan kolonial Hindia Balando. Upaya untuak mangubah KUHP alah balansuang sajak kemerdekaan Indonesia, namun sampai kini alun juo berhasil.

Kitab hukum acara nan mandampiangi KUHP adolah Kitab Undang-undang Hukum Acara Pidana (KUHAP).

## Rujuakan

## Pautan lua
* KUH Pidana  pado laman Fakultas Hukum Universitas Sam Ratulangi.
Talua

Pado buruang jo reptilia, **talua** adolah zigot nan dihasiakan malalui fertilisasi (pambuahan) sel talua dan bafungsi mamiaro sarato manjago embrio. Talua-talua reptilia jo buruang basalimuik karak palinduang, nan mampunyoi pori-pori supayo binatang nan alun lahia tasabuik dapek barangok.

Sabananyo ampia sado janih talua dapek dimakan tapi anyo sabagian janih talua sajo nan lazim dimakan, baiak sabagai kawan makan nasi maupun sabagai ubek. Talua nan biaso dikonsumsi antaro lain talua nan barasa dari unggeh sarupo ayam, bebek, angsa dan beberapa jenis buruang sarupo buruang unta dan buruang puyuah. Sabagai bahan makanan talua mampunyoi kanduangan gizi nan cukuik langkok, maliputi karbohidrat, protein jo salapan macam asam amino sainggo baguno untuak tubuah, utamonyo untuak anak-anak nan masiah ado dalam maso patumbuahan. Kanduangan omega 3 pado talua ayam dapek ditingkekan malalui agiah makan basuplemen kayo omega-3 nan paningkekannyo dapek mancapai anam inggo sapuluah kali lipek dibandiang tanpa suplementasi Adonyo paningkekan komponen lamak nan dalam talua indak mampangaruhi kualitas talua nan dihasilkan

## Caliak pulo
* Talua goreng

## Rujuakan

## Pautan lua
*
Anyaman

**Anyaman** atau **sasak** adolah saraik nan dirangkai hinggo mambantuak benda nan kaku, biasonyo untuak mambuek karanjang atau parabot. Anyaman acok dibuek dari bahan nan barasa dari tumbuhan, tapi saraik plastik dapek pulo digunoan. Bahan nan digunoan bisa bagian apo se dari tanaman, misalnyo inti batang tebu atau rotan atau kasaluruhan taba tanaman, takah misalnyo dedalu. Bahan lainnyo nan tanamo digunaon sabagai anyaman adolah gelagah jo bambu. Biasonya rangkanyo dibuek dari bahan nan labiah kaku, sudah itu bahan nan labiah lentur digunoan untuak maisi rangka. Anyaman basifat ringan tapi kuek, majadiannyo cocok sabagai parabot nan dapek dipindah-pindah. Anyaman acok pulo dijadian perabot di surambi jo teras.

Barang anyaman baguno untuk babagai kaparluan tamasuak takah peralatan dapur. Di Sumatra Barat, benda hasil anyaman nan umum takah kampie nasi, sumpik nasi, kambuik, katidiang, karanjang, niru, laka, sanggan, jo tapisan santan.

## Alaik jo bahan
Alaik nan digunoan untuak mangarajoan anyaman biasonyo sederhana, yaitu /adiang atau golok, kampak jo gergaji untuak manebang jo memotong bambu, pisau untuak maoah pandan, *mansiang*, rotan, jo lidi. Bahan anyaman cukup banyak tersedia takah bambu, rotan, mansiang, pandan, lidi karambia, jo lidi enau.

## Hasil
Hasil karajinan anyaman tagantuang dari bahan nan digunonan. Pandan digunoan untuak mambuek lapiak, sumpik, atau karuang tampek menyimpan bareh. *Mansiang*, sabangso rumpuik gelagah, untuak mambuek lapiak, sumpik, jo kampia. Dari bambu, dibuek niru, katidiang, atau bakul jo karanjang. Rotan untuak mambuek karanjang jo tapisan santan, samantaro dari lidi dibeuk sanggan jo aka.

## Referensi
Siriah gadang

**Siriah gadang** adolah ragam hias atau motif ukiran tradisional Minangkabau. Motif iko mangambaan bantuak daun siriah nan gadang.

## Sijarah
Ukiran tradisional Minangkabau maambiak gambaran kahidupan atau bantuak nan ado di alam. Cikal bakalnyo dapek ditelusuri dari tinggalan maso megalitik barupo menhir di Maek, Kabupaten Lima Puluh Kota. Guratan garih luruih, langkuang, jo geometris marupoan bantuak dasar nan umum basobok.

Motif siriah gadang punyo pola dasa barupo sulur atau guratan garis malungkuang. 

Siriah gadang marujuak pado daun siriah nan gadang. Siriah marupoan tanaman nan tumbuah marambat atau basanda pado batang pohon lain. Tanaman iko dapek basobok di wilayah Sumatra jo lekat dalam kehidupan sehari-hari masyarakat.

## Rancangan
Motif siriah gadang tardiri ateh duo garih malangkuang ka dalam nan saling bahadokan pado sumbu vertikal. Motif iko marupoan bagian dekorasi pado bangunan tradisional Minangkabau, takah rumah gadang, balai adat, jo surau. Motif iko maisi bidang gadang pado dindiang lua, dikombinasian jo motif-motif takah kaluak paku, pucuak rabuang, kuciang lalok, lapiah jarami, jo jalo-jalo.

Bangunan tradisional Minangkabau nan punyo ukiran motif siriah gadang di antaronyo yakni Istano Silinduang Bulan di Kabupaten Tanah Datar.

## Pamaknaan
Makna motif siriah gadang dikaikan jo filosofi sirih dalam kahidupan masyarakaik Minangkabau. Siriah dianggap sabagai lambang karamahtamahan. Sijarawan William Marsden mancatat, urang Sumatra selalu mambaok parsediaan siriah langkok jo selalu maidangannyo pado tamu. Bagi tamu nan maambiak siriah jo mangunyahnyo, maka hal itu dipandang sabagai panghargaan ka tuan rumah.

Di Minangkabau, tradisi maidangan siriah jo mengunyah siriah ado di babagai acara adat, bahkan manjadi salah satu syaraik palangkok. Siriah diidangan sawaktu mamulai acara atau mambukak pembicaraan. Idangan siriah dilatakan dalam wadah kuningan banamo carano basamo kapur, buah pinang, jo gambia.

## Rujuakan
Kitab Undang-undang Hukum Acara Pidana

**Undang-Undang Republik Indonesia Nomor 8 Tahun 1981 tentang Hukum Acara Pidana** (umum disabuik **Kitab Undang-undang Hukum Acara Pidana**, disingkek **KUH Acara Pidana** atau **KUHAP**) adolah undang-undang Indonesia nan mangatur palaksanaan formil dari hukum pidana.

KUHAP adolah dasar hukum untuak aparat panagak hukum cando kapolisian, kajaksaan, jo pangadilan untuak malaksanakan wewenangnyo. Kitab ko mangatur urusan panyidikan, panyalidikan, panahanan, panangkapan, jo hal-hal lain nan manjadi prosedur dari palaksanaan pidana nan alah diatur dek Kitab Undang-undang Hukum Pidana (KUHP).

Sabalun balakunyo UU No. 8 Tahun 1981, hukum acara pidana di Indonesia diatur dek *Het [[Herziene Inlandsh Reglement]]* (HIR), produk hukum warisan pamarintah kolonial Hindia Balando nan balaku lewat *Staatsblad* No. 44 Tahun 1941. HIR tetap balaku sampai tigo puluah tahun partamo kamerdekaan Republik Indonesia sabalun Majelis Permusyawaratan Rakyat mangaluaan Tap MPR RI No. IV/MPR/1978 Bab IV Bidang Hukum nan mangamanatkan mengamanatkan kodifikasi jo unifikasi di bidang hukum, salah satunyo pado bidang hukum pidana.

Salapeh Reformasi jo munculnyo institusi Mahkamah Konstitusi, KUHAP manjadi salah satu undang-undang nan paliang banyak dimohonkan Permohonan Pengujian Perundang-undangan (PPU); dari 63 kali pamohonan, sabanyak 12 pamohonan dikabulkan atau dikabulkan sabagian dek MK. KUHAP pado masa Reformasi juo alah dilengkapi palaksanaannyo dek undang-undang lain, cando UU No. 4 Tahun 2004 tentang Kekuasaan Kehakiman. Dek karano itu, ado pihak-pihak nan alah mandasak supayo KUHAP ko diubah.

## Rujuakan

## Pautan lua
* KUH Acara Pidana  pado laman rasmi Komisi Pemberantasan Korupsi
Ampang

**Ampang** marupokan konstruksi nan dibuek untuak manahan laju aia manjadi waduk, danau, atau tampek rekreasi. Ampang acok digunoan untuak mangaliaan aia ka Pembangkit Listrik Tanago Aia. Biasonyo Ampang punyo bagian nan dibauik pintu aia untuak mambuang aia nan indak paralu sacaro batahap.

Kementerian Pekerjaan Umum Indonesia manjalehan ampang sabagai bangunan sarupo tanah, batu, beton, atau pasangan batu nan dibangun salain untuak manahan dan manampuang aia. Bisa juo digunokan untuak manampuang limbah, tambang, ataupun luluak.

### Jenis Ampang
Ampang dikalompokan manuruik struktur atau katinggian. Ampang dikealompokan manuruik struktur, tujuan, atau katinggian. Berdasarkan struktur jo bahan nan digunokan, ampang dikalompokan sabagai ampang kayu, "embankment dam" atau "masonry dam" dengan berbagai subtiprnyo. Tujuan dibueknyo tamasuak manyadiokan aia untuak irigasi atau panyadio aia di pakotaan, meningkekan navigasi, manghasilkan tanago hidroelektrik, manciptakan tampek rekreasi atau habitat untuk ikan jo hewan lainnyo, pencegahan banjir dan manahan pammuangan dari tamek industri sarupo pertambangan atau pabrik. 

Sadangkan, manuruik katinggian, ampang gadang labiah tinggi dari 15 meter dan ampang utamo labiah dari 150 meter. samantaro itu, ampang randah kurang dari 30 meter, ampang sadang antaro 30-100 m, dan ampang tinggi labiah dari 100 m. Namun kadang-kadang, ado nan namonyo Ampang Sadel sabananyo adolah dike, yaitu tembok nan dibangun di sapanjang sisi danau untuak malindungi tanah di sakaliliangnyo sari banjir. Iko sarupo jo tanggua, yaitu tembok nan dibuek di sapanjang sisi sungai atau aia tajun untuak malindungi tanah sakitarannyo dari banjir.

Ampang Pengecek *check dam* adolah ampang ketek nan didisain untuak mangurangi sekaligus mangontrol arus  erosi tanah.

Ampang kariang *[[:id:Dry_dam|dry dam]]* adolah ampang nan di disain untuak mangontorl banjir. Ampang tipe iko biasonyo kariang dan akan manahan aia nan katiko dibiakan akan mambanjiri daerah di bawahnyo.

### Ampang Saparo
Ampang Saparo iversionary dam adaolah ampang nan indak manutuik sungai, hanyo sabagian dari arus nan ditampuah di danau tapisah, di mko ampang.

### Ampang kayu
Ampang kayu kadang-kadang dipakai urang karano keterbatasan lokasi jo ketinggian di tampek nan dibangun. Ampang kayu dulu banyak digunokan, tapi kebanyakan alah diganti jo beton, khususnyo di negara-negara industri. Babarapo ampang masih dipakai. Kayu marupokan bahan dasar nan digunoan berang-berang, acok juo ditambah jo luluak dan bebatuan untuak mambuek ampang berang-berang.

### Referensi


# "JUMLAH BENDUNGAN BESAR DI INDONESIA CAPAI 284 BUAH". pu.go. id. Di akses tanggal 4 Oktober 2013
# "Bendung Katulampa Bukan Bendungan". Kompas. Diakses 4 Oktober 2013
Kardiologi

**Kardiologi** (barasa dari bahaso Yunani: καρδιά (kardia) nan aratinyo jantuang) adolah cabang ilimu kadokteran nan afokus pado pangubekan panyakik nan mampangaruahi jantuang jo pambuluah darah, singkeknyo **ilimu jantuang jo pambuluah darah** . Kardiologi kudian umumnyo dibagi ateh kalainan jantuang bawaan, panyakik jantuang koroner, gagal jantuang, panyakik jantuang valvular, aritmia dan elektrofisiologi, sarato kalainan pambuluah darah atau vaskular (arteri jo vena). Kardiologis pado umumnyo marupokan dokter panyakik dalam nan mandalami sarato bakarajo di lingkup panyakik jantuang jo pambuluah darah. Dokter Spesialis Panyakik Dalam nan juo mandalami Panyakik Jantuang jo Pambuluah Darah ka bagala Dr.XXX SpPD-KKV (Konsultan Kardiovaskular), sadangkan Dokter Umum nan mandalami pulo Panyakik Jantuang jo Pambuluah Darah ka bagala Dr.YYY SpJP.

## Pautan lua

Divisi Kardiologi RSCM
Seni Pertunjukan Pantun

**Seni Pertunjukan Pantun** marupokan sabuah panampilan yang manjadikan pantun sabagai bahan pertunjukan nyo. Adopun SEni Partunjukan Pantun nan ado di Minangkabau antaro lain (1) Bailau (2) Saluang (3) Bagurau (4) Barombai (5) Bajoden (6) Batintin (7) ayuak (8) Pertunjukan Anak Mudo.

## Bailau
Bailau pado mulonyo marupokan suatu uapacaro pambacoan mantra nan dipandu dek saurang pawang jo pandendang- pandendang nan tadiri dari kaum padusi na alah manikah. Upacaro ko bamukasuik untuak manangkok harimau di daerah bayang, Pasisia Selatan, Sumatera Barat. Dalam parkambangan salanjuiknyo, Bailau adolah seni partunjuakan dendang pantun  dek sakalompok padusi diiriangi  bunyi santakan korek api atau  hantakan kaki basamo- samo disaratoi garakan kapalo jo badan.

## Saluang
Saluang adolah seni musik jo lagu. Musiknyo barupo  saluang alat musik ambuih, lagunyo barupo dendang. Saluang hanyo dimainkan dek laki- laki, karano norma adaik jo agamo islam. Saluang dipaartunjuakan di tampek- tampek tabukak katiko acara gadang atau baralek katiko malamnyo. 

## Bagurau
Bagurau adolah seni bapantun nana manggunokan aat musik sabagai pangiriang. Alat musik nan digunkan adolah saluang jo bansi. Bagurau pado mulonyoadolah seni pertunjukan rakyaik nan dimainan dek siapo sajo katiko waktu kosong sabagai hiburan sasudah karajo di sawah. Dalam pangambangan salanjuiknyo, bagurau di patunjuakan di muko urang banyak jo imbalan pitih. Ado sabuah group bagurau di Pasa Banto, Bukittinggi, banamo Luhak Saiyo.

## Barombai
Barombai adolah seni pertunjukan dendang pantun di Koto Sungai Taratak, Kabupaten Sawahlunto- Sijunjuang. Seni mandendang pantun ko biasonyo dilakukan sakali satahun katiko urang mulai ka sawah untuak mailangan raso latiah. Barombai ko dilakukan dek padusi nan masih kuek bakarajo na tadiri dari 10- 20 urang. alaik musik nan digunoan dalam barombai adolah duo buah gandang ketek, anam buah talempong, jo duo buah gong nan barukuran sadang. 

## Bajoden
Bajoden adoalah seni babaleh pantun dek sakalompok remaja, pado wakatu istirahaik sahabih mangubalo taranak, manuai padi, atau katiko mancari kayu baka di utan. Bajoden ko barasal dari Gaduik, Kabupaten 50 Koto.

## Batintin
Batintin adolah seni baleh pantun antaro sakalompok urang  nnan dilakuan pado malam hari katiko manjago kaamanan kampuang, di daerah Jumango, Kecamatan Sungai Tarab, Kab. Tanah Datar.

## Ayuak
Ayuak adolah seni tradisi babaleh pantun antaro sakalompok urang pado siang hari atau malam hari wakatu istirahaik sahabih manuai padi di sawah di daerah Tigo Koto , Kacamatan Rambatan, Kabupaten Tanah Datar. Ayuak biasonyo dimainan dek kaum padusi untuak manyampian raso cinto ka urang nan mandangaannyo.

## Pertunjukan Anak Mudo
Pertunjukan anak mudo adolah seni pertunjukan sastra lisan barupo pantun  nan mamakai alaik musik kecapi, saluang, rabano, harmoni jo talempong, d akhia paertunjukan beko ado tarian. Pertunjukan anak mudo ko ado di daerah Matur, Kabupaten Agam, tapeknyo di nagari Tigo Baleh nan Basa.

## Rujuakan
Maisi sasuduik

**Maisi sasuduik** (biaso disingkek **sasuduik** atau **manyuduik**; diijo pulo **manyuduk**) marupoan salah satu rangkaian tradisi panikahan urang Minangkabau di Luhak Limo Puluah Koto. Tradisi iko manjadi syaraik bagi pihak laki-laki untuk maminang padusi. Banamo maisi sasuduik dikaranokan syaraik nan musti ditabuih dek laki-laki yaitu malangkoki kalangkokan isi biliak padusi, paliang saketek barupo: dipan, kasua, meja badak, sarato lamari baju; salabiahnyo disasuaian jo kasanggupan dari pihak laki-laki. 

Tradisi manyuduik hanyo basipaik adat salingka nagari nan aratinyo tradisi iko hanyo balaku di wilayah Limo Puluah Koto (daerah Kabupaten Lima Puluh Kota jo Payakumbuah kini). Kok ado panikahan nan beda nagari sarato balain adaik inggo babeda luak, tradisi iko buliah ado buliah indak sasuai mupakaik kaduo pihak nan ka manikah. Sairiang jo sistem badunsanak nan dipakai dek budayo Minangkabau yaitu matrilineal, hal iko barakibaik suami musti tingga di rumah mintuonyo sainggo maisi sasuduik diraso paralu.

Tradisi manyuduik panah pulo diangkek dalam sabuah film pado 2013 nan bajudul *Salisiak Adaik*. Film tasabuik maangkek pabedaan adaik nan saliang batulak balakang antaro adaik Piaman jo Payokumbuah. Di Piaman, ado adaik bajapuik nan ma pihak padusi maanta sajumlah pitih ka pihak laki-laki, sadangkan di Payokumbuah mamakai adaik sasuduik*.*

## Kalangkokan
Syaraik nan musti ditabuih dek laki-laki yaitu malangkoki kalangkokan isi biliak padusi. Isi billiak paliang saketek barupo: dipan, kasua, meja badak, sarato lamari baju, salabiahnyo disasuaian jo kasanggupan dari pihak laki-laki. Jikok si laki-laki barasaki labiah buliah dilangkoki sampai ka aleh kasua, kain saok, kalambu, badak-badak sarato kalangkokan biliak mandi. Kini, maisi sasuduik indak hanyo barupo barang nan tampak mode nan tasabuik sabalunnyo, tapi alah buliah dalam bantuak pitih tunai. Nan kudian pihak padusi nan mambalanjoan tapi musti untuak kaparaluan biliak. Kok kalangkapan biliak alah sudah dan diraso cukuik, tapi piti masih ado basiso baru buliah dibalian ka bantuak nan lain, cando kaparaluan untuak mampaelokan rumah. Nan indak buliah adolah jikok pitih maisi sasuduik dipakai untuak bahan-bahan pangan kaparaluan alek panihakan.

## Adat
Pakaro maisi sasuduik disampaikan wakatu acara *manaiakan siriah* atau dalam tradisi Luhak 50 Koto disabuik "makan lamang", ado pulo nan manyabuiknyo *manjarah*. Wakatu palaksanaan iko kurang labiah duo bulan, paliang lambek sabulan, sabalun dilaksanakan akad sainggo maisi sasuduik salain manjadi syaraik panihakan juo manjadi tando mulo baso rancana panikahan kaduo balah pihak alah samo-samo direstui dan indak diungkai lai atau basifaik maikek. Kok ado salisiah paham atau masalah di kudian ari sabalun acara akad balansuang mangko isi sasuduik ka manjadi panantu kaluarga mano nan mamulai masalah. Katiko isi sasuduik dikaluaan sarato dibaliakan ka pihak nan laki-laki mangko disimpulkan baso pihak padusilah nan maungkai janji, atau sabaliaknyo kok isi sasuduik indak dibaliakan mangko pihak laki-lakilah nan maungkai janji.

## Caliak pulo

* Panikahan di Minangkabau
*Bajapuik

## Rujuakan

## Pautan lua

*
Abaik Pancarahan

**Abaik Pancarahan** atau **Jaman Pancarahan** (bahasi Inggirih: *Age of Enlightenment* ; bahaso Jerman: ***Aufklärung***) adolah suatu maso di sakitar abaik ka-18 di Eropa yangpunyo sumangaik revisi atas kaparcayaan-kaparcayaan tradisional, mamisahan pangaruah-pangaruah kaagamaan dari pamarintahan. Batolak dari pamikiran ko, masyarakaik mulai manyadari pantiangnyo diskusi-diskusi jo pamikiran ilmiah. Ideologi Sekularisme manjadi dasar tunggak paradaban maju Eropa.

Samangaik ko salanjuiknyo ditularan pulo ka koloni-koloni Bangsa Eropa di Asia, tamasuak Indonesia, walaupun Indonesia bukan negara yang bapaham Sekularisme. Contohnyo adolah pandirian *Bataviaasch Genootschap van Kunsten en Wetenschappen* (Museum Gajah), suatu pahimpunan untuak manalaah ditinjau dari riset-riset ilmiah.

Zaman Pancarahan tajadi sakitar taun 1687-1789M, adolah maso-maso yang produktif untuak sijarah budayo barat. Sarupo adonyo panemuan bubuk mesiu, masin cetak, jo kompas yang manjadi parubahan gadang, sarato mampangaruhi dunia hinggo kini ko.

Tadapek 4 ciri Transformasi di Zaman Pancerahan yaitu kapitalisme awal/Merkantilisme, kamandirian/Individualisme, adonyo peran aspek-aspek rasiona, sarato pesatnyo kamajuan teknologi.

## Caliak pulo

* Revolusi industri
* Sains

## Rujuakan
http://www.newworldencyclopedia.org/entry/Age_of_Enlightenment
Tarusan Suez

**Tarusan Suez** (, ), di sabalah barat Semenanjung Sinai, marupoan tarusan kapal sapanjang 163&nbsp;km yang talatak di Mesir, manghubuangan Palabuhan Said (*Būr Sa'īd*) di Lauik Tangah jo Suez (*al-Suways*) di Lauik Merah. Tarusan Suez diresmian taun 1869 yang dibangun dek prakarsa insinyur Parancih yang banamo Ferdinand Vicomte de Lesseps.

Tarusan ko mambuliahan transportasi aia dari Eropa ka Asia tanpa mangalilingi Afrika. Sabalum adonyo kanal ko, sajumlah transportasi dilakuan jo cara mangosongan kapa sarato mambaok barang-barangnyo liwaik darek antaro Lauik Tangah jo Lauik Merah.

Tarusan ko tadiri dari duo bagian, utara jo selatan Danau Great Bitter, manghubuangan Lauik Tangah ka Taluak Suez.

Dalam era Parang Dunia I tarusan Suez yang wakatu itu barado di bawah kakuasan Inggris, disarang dek pasukan Jerman jo Turki Ottoman. Posisi Suez yang strategis ko yaitu manghubuangan Lauik Mediterania ko Lauik Merah, manjadian tarusan ko objek yang diparabuikan dek pasukuan Sekutu jo poros.

Katiko Mesir dipimpin Presiden Gamal Abdul Nasir, tarusan Suez pado tanggal 26 Juli 1956 dinasionalisasi pihak Mesir. Hal itu mamicu tajadinyo krisis Suez dek karano Parancih indak tarimo Suez dikuasai dek Mesir. Pado tanggal 29 Oktober 1956 tajadi sarangan gabuangan dari Israel, pasukan Inggris jo Parancih di Mesir. Malalui intervensi dari PBB, konfrontasi nan tajadi tu dapek barakhia relatif capek sahinggo kampanye parang pado 22 Desember 195 dievakuasi baliak.

Pado tanggal 9 Juni 1967 tajadi Parang Anam Hari yang mandorong Israel menguasai Suez baliak. Tarusan Suez tetap tatutuik untuak pangiriman dari Mesir sarato manampekan di pabatasan antaro Mesir jo Israel. Israel mandirian sabuah garih patahanan, yaitu garih Bar-Lev dsarato manguasoi Samananjuang Sinai. Dalam parang Yom Kippur, pado tanggal 6 Oktober 1973 Suez berhasil dikuasoi dek pasukan Mesir. Tapi pado akhianyo Israel berhasil pulo mangalahan Mesir dalam sarangan balasan pado 16 Oktober 1973, Israel manyubarangi Suez jo mambuek sabuah jambatan di ateh kanal. Pado akhia parang Yom Kippur, maskipun Mesir kalah sacaro militer tapi manang sacaro diplomatik sahinggo saluruah saluran Suez jo Samenanjuang Sinai barado di bawah kandali Mesir baliak. Sasudah ditutuik samantaro, akhianyo tarusan Suez dibukak baliak untuak umum lpado tahun 1975.

## Rujuakan

## Caliak pulo

*  **' di 

== Pranala lua ==


*  [http://www.livius.org/aa-ac/achaemenians/DZ.html Darius the Great's Suez Inscriptions] 
*  [http://www.mfa.gov.eg/English/Treaties/ConstantinopleConventionOfTheSuezCanal.aspx?ph=43 Constantinople Convention of the Suez Canal, 1888]
*  [http://www.halcrow.com/archivenews_nov01_swingbrid.asp El Ferdan railway bridge] 
*  [http://lexicorient.com/cgi-bin/eo-direct-frame.pl?http://i-cias.com/e.o/suez_can.htm **Encyclopaedia of the Orient:*' *Suez Canal'']
Pajak jaso konstruksi

**Jaso konstruksi** adolah objek yang ta kanai pajak panghasilan (PPh) pasal 4 ayeik 2 yang basifek final. Dalam kagiatan jaso konstruksi, banyak kontraktor jo pengusaha yang dianggaik sabagai sabjek pajak. Hal yang takah ko balaku bagi yang alah maupun yang alun punyo sertifikasi dan kualifikasi sabagai profesional sasuai jo katantuan yang balaku dalam paraturan Lembaga Pengembangan Jasa Konstruksi (LPJK) nomor 11 taun 2006

Wajik pajak badan bakawajiban mamotong pajak panghasilan pasa 4 ayaik 2 ateh babarapo transaksi atau objek pajak. Takah sewa tanah dan/atau bangunan, papindahan hak ateh tanah dan.atau bangunan, jaso konstruksi, dividen yang ditarimo urang pribadi, hadiah undian, sarato panghasilan yang ditarimo dari usaho atau didapek dari wajib pajak yang punyo peredaran bruto tatantu . Paraturan hukum yang manuntuik pajak ateh usaho jaso konstruksi tacantum dalam paraturan pamarintah (PP) nomor 51 taun 2008 sabagaimano yang alah diubah dalam PP nomor 40 taun 2009 tantang pajak panghasilan ateh panghasilan dari jaso konstruksi (salanjuik yo disabuik PP 51/2008 sttd PP 40/2009). Dalam pasa 3 gadang yo tarif pajak untuak usaho jaso konstruksi dibagi manjadi duo bagian yaitu usaho jaso konstruksi yang mampunyoi klasifikasi usaho jo yang alun punyo klasifikasi usaho

Usaho konstruksi dibagi manjadi tigo kalompok; partamo, jaso parancanaan konstruksi yang diklasifikasikan mulai dari usaho ketek (2% dari panarimoaan pambayaran yang indak termasak PPN) jo usaho manangah gadang (3% dari panarimoaan pambayaran yang indak termasak PPN). Kaduo jaso palaksanaan dan pangawasan konstruksi yang digabuang untuk katigo klasifikasi (ketek,manangah, jo gadang) yang dikanai tarif (4% dari panarimoaan pambayaran yang indak termasak PPN) 

## Rujuakan
SMA Negeri 3 Padang

**Sikolah Manangah Ateh Negeri 3 Padang** juo dikana sabagai ***SMANTRI*** adolah salah satu Sikolah Manangah Ateh Negeri nan talatak di Kelurahan Gunung Pangilun, Kecamatan Padang Utara, Kota Padang, Provinsi Sumatra Barat. Sikolah nan baalamaik Jalan Gajah Mada Nomor 11 iko sampek manyandang status sabagai rintisan sikolah bertaraf internasional (RSBI) dan mangganti kurikulum pagangan manjadi Kurikulum Cambridge.

SMA Negeri 3 Padang juo parnah manjalin mitra *(Sister School)* jo SMA Negeri 5 Surabaya dan SMA Negeri 4 Denpasar.

## Sijarah
Pado akhia Tahun Ajaran 1976, hanyo ado 2 buah SMA bastatus negeri nan manampuang saluruah tamatan peserta didiak SMP Negeri dan Swasta di Kota Padang. Kuota nan disadiokan dek kaduo sikolah tasabuik sangaik saketek dibandiangkan jo jumlah saluruah peserta didiak tamatan SMP negeri dan swasta di Kota Padang pado maso itu. Dengan demikian, setiok tahun timbua raso kacamehan dan kagalisahan dari para urang tuo nan bakainginan malanjuikan pandidikan putra dan putri mereka ka SMA negeri nan tasadio. Pamarintah malalui Proyek Pelita Nasional Tahun 1976/1977, mancanangkan tagaknyo SMA katigo di Kota Padang jo tujuan untuak mancukuiki kuota luluihan peserta didiak supayo dapek tatampuang.

### Gaduang
Pambangunan SMA Negeri 3 Padang dimulai satalah tanah sikolah iko dibali dek Pamarintah Kota kapado pamiliak tanah. Kamudian, dilakukan palatakkan batu patamo bangunan sikolah nan dibiayai sapanuahnyo dari dana Pelita Nasional tahun 1976/1977.Biaya awal bangunan sikolah iko disadiokan pamerintah sebesar Rp 86.387.091. Dek baitu, ditatokkan kakuatan hukum pandirian sikolah iko malalui surek kaputuihan Menteri Pandidikan dan Kabudayaan Republik Indonesia tanggal 24 oktober 1977 No. 0469/0/1977.

## Sarana dan Prasarana
Jo lueh tanah mancapai 10000 m² dan lueh bangunan 28409 m², SMA Negeri 3 Padang pado kini ko alah mamiliki babagai fasilitas untuak manunjang kagiatan balaja-mangaja dan prestasi siswa.

## Rujuakan
SMA Negeri 4 Padang

**SMA Negeri 4 Padang** adolah sikolah manangah ateh negeri nan talatak di Kelurahan Lubuk Begalung Nan XX, Kecamatan Lubuk Begalung, Kota Padang. Sikolah iko baalamaik di Jalan Linggarjati Nomor 1, nan marupokan ujuang dari Jalan Dalam Gaduang nan dimulai dari Simpang Tugu Lubuk Begalung. Basamo SMA Negeri 1 Padang, SMA Negeri 2 Padang, SMA Negeri 3 Padang, SMA Negeri 7 Padang, SMA Negeri 10 Padang, SMA Semen Padang, dan SMA Don Bosco Padang, sikolah iko dicanangkan sabagai sikolah pacontohan (*piloting*) nan manggunokan Kurikulum 2013 untuak Kota Padang.

Sajak limo tahun tarakhia iko, sikolah iko mangalami paningkaikan prestasi. Pado tahun ajaran 2013/2014, SMA Negeri 4 Padang bahasil maraih paringkek ka-2 nilai akhia ujian nasional tingkek SMA sa-Sumatra Barat. Salamo tigo tahun baturuik-turuik (2011-2013), SMA Negeri 4 Padang mangirimkan siswanyo sabagai Paskibraka tingkek nasional. Pado tahun 2015, sikolah iko maluluihkan 175 siswa SMA Negeri 4 Padang malalui jalur SNMPTN 2015. Hasil kaluluihan SNMPTN ditahun 2015 marupokan nan tatinggi di Sumatra Barat. Bagitu pulo luluihan 2016 dan 2017 nan diserap paguruan tinggi mancapai 97%. Prestasi di bidang akademik dan non akademik dalam kurun wakatu 2014 sampai jo 2017 mangalami kanaikan nan cukuik signifikan jo diterapkannyo "tradisi Senin berprestasi". Tradisi Senin Berprestasi adolah program tahunan nan diguliakan dek Kapalo Sikolah Abinul Hakim, S.Pd., M.Si., di mano satiok hari Senin katiko upacara ado panyarahan piala, medali, atau sertifikat juara nan diraih siswa dalam babagai macam ajang lomba tingkek kota, provinsi, nasional, maupun Internasional. Tradisi Senin Baprestasi mampunyoi motto *Go! Fight! Win!*

## Rujuakan
SMA Negeri 5 Padang

**SMA Negeri (SMAN) 5 Padang**, marupokan salah satu Sikolah Manangah Ateh Negeri nan ado di Provinsi Sumatra Barat, Indonesia. Samo jo SMA pado umumnyo di Indonesia maso pandidikan sikolah di SMAN 5 Padang ditampuah dalam wakatu tigo tahun palajaran, mulai dari Kelas X sampai Kelas XII.

Pada tahun 2007, sikolah iko manggunokan Kurikulum Tingkek Satuan Pandidikan sabalumnyo jo KBK.

## Akreditasi

* Nilai Akreditasi: 88.5
* Paringkek Akreditasi: A
* Tanggal Panatokan: 23-10-2015

## Fasilitas
Babagai fasilitas dimiliki SMAN 5 Padang untuak manunjang kagiatan balaja mangaja. Fasilitas tasabuik antaro lain:

* Kelas
* Perpustakaan
* Laboratorium Biologi
* Laboratorium Fisika
* Laboratorium Kimia
* Laboratorium Komputer
* Laboratorium Bahasa

## Ekstrakurikuler
SMA Negeri 5 mamiliki banyak kagiatan ekstrakurikuler, di antaronyo,

* Pramuka
* Palang Merah Remaja (PMR)
* Basket
* Rohis
* Sispala
*tari minang
* dll

## Rujuakan
SMA Negeri 8 Padang

**SMA Negeri 8 Padang** marupokan salah satu SMA Negeri nan ado di Padang, nan baalamaik di Jl. Adinegoro KM. 18 Kec. Koto Tangah Padang, Sumatra Barat. Samo jo SMA pado umumnyo di Indonesia maso pandidikan sikolah di SMA Negeri 8 Padang ditampuah dalam wakatu tigo tahun palajaran, mulai dari Kelas XI sampai Kelas XI.

## Akreditasi

* Nilai Akreditasi: 87.68
* Paringkek Akreditasi: A
* Tanggal Panatokan: 09-Nov-2011

## Rujuakan
Sikaduduak

**Sikaduduak** (dalam bahaso Indonesia: *senduduk* atau *senggani*; bahaso Malayu: *cengkodok*) adolah tanaman perdu nan tagolong familia Melastomataceae. Dalam bahaso lainnyo, tanaman ko disabuik *harendong* (Sunda), *kluruk* (Jao), *kemanden* (Madura), *ndusuk* (Manggarai), *kedebik* (Bangka) ataupun *yeh mu tan* (Cino).
## Gambaran jo ekologi
Sikaduduak adolah perdu tagak satinggi 0,5m - 4m nan bacabang banyak dan dapek tumbuah pado tampek-tampek nan mandapek cukuik sinar matoari sarupo di lereang gunuang, samak, lapangan nan indak talampau gersang, atau ditanam di daerah tujuan raun sabagai tanaman ieh pado katinggian sampai 1.650 di ateh pamukoan lauik.
Daunnyo tungga, batangkai, lataknyo bahadokan basilang sarato babantuak bulek talua baujuang lancip, pamukoannyo baabuak pendek nan jarang sarato kaku sainggo tarosok kasa, sarato mampunyoi tigo tulang daun nan malangkuang.
Bungonyo kalua di ujuang cabang, bak untaian rato nan bajumlah 4--18 bungo tiok untaian nan barono ungu kasirahan.

## Manfaat
Ekstrak sikaduduak dapek digunokan untuak zat analgetik sabagai pailang raso sakik, paluruah kemih, mailangkan bangkak sarato maantian pandarahan.

## Rujuakan
Yen

**Yen** adolah mato uang resmi Japang. nan di simbolan jo ¥, ato dalam bahaso Japang: *en* (円).   

## Kode ISO mato uang yen
ISO adolah kapendean dari *International Organization for Standardization.* Maskipun simbol ¥ takenal sacaro Internasional, tapi bidang ekonomi, bisnis, jo perbankan linteh nagaro labih suko manggunoan sistem kode ISO 4217 untuak mandefinisiaan mato uang nagara-nagara di dunia. Kode ISO 4217ado untuak manggantiaan simbol jo lambang mato uang suatu nagara jo Kode ISO 4217 ko, adopun untuak mato uang japang yen kode ISO 4217-nya adolah JPY. Duo huruf patamo JP marupoan singkekan Japang, untuak huruf tarakhir  Y  adolah inisial dari Yen.

## Pecahan uang yen
Ada 10 jenis pecahan uang dalam Yen (円/¥/JPY) terdiri dari uang logam dan uang kertas. Pecahan yang berbentuk uang Logam atau disebut Koin terdiri dari 1, 5, 10, 50, 100, 500. Adapun untuk pecahan dalam bentuk Uang Kertas terdiri dari 1000, 2000, 5000, dan 10.000. 

## Sijarah
Sabalum ado mata uang Yen, Japang Badasaran sijarah mato uang Yen ala digunoan sajak 27 Juni 1871, asal usul mato uang Japang dapek ditalusuri lewat koin biksu *Wu Zhu* asal Cino nan dikanalkan pado zaman *Dinasti Han* sakitar 221 sabalum masehi. Hinggo abek ka-8, Japang mangimpor koin-koin sarupo dari Cino untuak digunoan sabagai mato uangnyo. Namun pado tahun 708, pemerintah Japang mulai mancetak koin tambaga jo peraknyo sendiri nan disabuik *Wado Kaichin* atau *Wado Kaiho*. Koin tu maniru koin *Kai Yuan Tong Bao* Cino, tamasuk ukuran, bantuk jo bareknyo. Sakitar 250 tahun lamonyo, pemerintah jepang masuak ka periode penurunan, pemerintah Japang ndak sanggup mancetak mata uang sandiri, akhinyo Japang kambali mangimpor mata uang dari Cino. Beberapa abad kemudian, aliran koin China ndak talok mamanuhi parmintaan dari Japang akibaik partumbuhan ekspansi dagang jo ekonominyo. Untuak mamanuhi kelangkaan koin tu, koin buatan Japang (*toraisen* jo *shicusen*) masuk ka dalam paputaran mato uang. 

**Gambar patamo mato uang yen**

Pado 1870, pamarintah Japang maminta bantuan parusahaan Jerman untuak mancetak mato uang baru nan di tando jo sabutan *German Note*. Pasalnyo, mata uang ko manggunoan caro pacetakan nan samo jo digunokan Jerman. Mato uang Yen lalu resmi baredar pado taun 1872.

Japang kamudian mangganti mode mato uangnyo jo potret wajah Empress Jingu, marupaoan padusi sakaligus urang patamo nan potretnyo manjadi gamba di mato uang Japang. 

**Asal usul kato yen**

Aksara 円 artinyo lingkaran, karano tradisi urang Japang sandiri nan malambangkan uang jo lingkaran nan dibantuk jo jari talunjuk sarato ibu jari, nan artinyo uang, salain tu pitiah logam Japang bantuknyo bundar. 

## Rujuakan
SMA Negeri 6 Padang

**SMA Negeri 6 Padang** marupokan salah satu sikolah manangah ateh negeri nan baalamaik di Jalan Sutan Syahrir Nomor 11, Mato Aie, Padang Selatan, Padang, Sumatra Barat. Samo jo SMA pado umumnyo di Indonesia maso pandidikan sikolah di SMA Negeri 6 Padang ditampuah dalam wakatu tigo tahun palajaran, mulai dari Kelas X sampai Kelas XII.

## Sijarah
SMA Negeri 6 Padang didirikan pado tanggal 14 Januari 1984. Mulonyo, sikolah iko marupokan kelas jauah dari SMA Negeri 1 Padang. Sabagai layaknyo sikolah *filial*, tahun palajaran 1983/1984 proses pambalajaran balangsuang jo status manumpang di SD Negeri 35, Jambatan Buai, Mato Aie. Satahun di sinan, pado tahun ajaran 1984/1985 proses pambalajaranpun bapindah ka SD Negeri 38 Seberang Padang Selatan jo status kapalo sikolah, SMAN 6 nan dirangkap langsuang dek kapalo SMAN 1 Padang nan banamao Drs. Rusdi. Namun, palaksanaan tugas operasional sikolah katiko itu disarahkan kapado Drs. Mahmud. AR. Salanjuiknyo, tigo bulan lamanyo pambalajaran siswa SMAN 6 Padang dipindahkan ka SD Koto Kaciak, kini manjadi SD Negeri 22 Padang.

Cikal bakal SMAN 6 Padang marupokan tanah *Silih Jariah* dari kaum suku satampek. Manuruik Drs. Musyriwandi salaku sumber informasi bahwa tanah nan dimakasuik adolah dulunyo punyo kaum. Tanah kaum iko marupokan aleh hak untuak panguruihan pensertifikatan tanah sikolah. Badasarkan kandak masyarakaik Padang Selatan ikolah s didirikan SMA Negeri 6 Padang. Aspirasi masyarakaik itu, mambantuak tim pambebasan tanah nan dipelopori tokoh masyarakaik, di antaronyo: Tarmizi Hoesen, S.H., Tamran Anwar, S.H., Sutan Soehatsyah, Sutan Munir, Maswir MS, Maswir Poendek, S.H., Wahid Noerdin (Lurah), dan Zainun Panduko, Rusli Boer, Rosna Rusli basamo tokoh masyarakaik lainnyo nan ado di nagari dan di rantau jo Camat Padang Selatan katiko itu, Drs. Ridwan Kasim. Tim dimaksud malakukan pandakaikan kapado masyarakaik, pangusaho nan paduli pandidikan untuak mewujuikkan sikolah iko jo menyiapkan lokasi dan mambebaskannyo dari tanah kaum demi pandidikan anak bangsa.

## Prestasi
Pado tahun 1996, disapakaikan karajosamo antaro Departemen Pandidikan Nasional dan Kementerian Lingkungan Hidup. Program iko taruih mangalami kamajuan nan ditandoi jo dipabaharuinyo kasapakatan pihak sikolah jo Bapedalda Kota padang samanjak tahun 2005 dan tahun 2006 tantang program Kementerian Lingkungan Hidup tantang “Lingkungan” untuak dikambangkan di SMAN 6 Padang. Program karajosamo itu disempurnakan pado tahun 2010 jo program pandidikan lingkuangan hiduik malalui program Adiwiyata. Program Adiwiyata alah menciptakan warga sikolah nan paduli dan babudayo lingkuangan. Hal iko sairiang jo visi sikolah baakhlak mulia, baprestasi, kompetitif, dan babudayo lingkuangan.

## Rujuakan
SMA Negeri 7 Padang

**SMA Negeri (SMAN) 7 Padang**, marupokan salah satu Sikolah Manangah Ateh Negeri nan barado di Provinsi Sumatra Barat, Indonesia. Sikolah iko baalamaik di Jl. Bunga Tanjung Kel Batipuh Panjang Kec Koto Tangah Kota Padang. Samo jo SMA pado umumnyo di Indonesia maso pandidikan sikolah di SMAN 7 Padang ditampuah dalam wakatu tigo tahun palajaran, mulai dari Kelas X sampai Kelas XII. SMA Negeri 7 Padang didirikan pado tahun 1984.

Pado tahun 2007, sikolah iko manggunokan Kurikulum Tingkek Satuan Pandidikan sabalumnyo jo KBK. Tahun 2013 baganti manjadi Kurikulum 2013.

## Akreditasi
SMA Negeri 7 Padang baakreditasi A jo nilai 88,4. Paringkek akreditasi iko ditatokkan pado 9 November 2011.

## Fasilitas
Babagai fasilitas dimiliki SMAN 7 Padang untuak manunjang kagiatan belaja mengajar. Fasilitas tasabuik antaro lain:

* **Kelas**
* **Perpustakaan**
* **Laboratorium Biologi**
* **Laboratorium Fisika**
* **Laboratorium Kimia**
* **Laboratorium Komputer**
* **Laboratorium Bahasa**
* **Ruangan serba guna**
* **Ruangan OSIS**
* **Lapangan Basket**
* **Green House**
* **Kantin**
* **Musholla**

## Ekstrakurikuler
**SMA Negeri 7 mamiliki banyak kagiatan ekstrakurikuler, di antaronyo,**

* **Paskus Rajawali (Paskirbra)**
* **Futsal**
* **Basket**
* **Bahasa Inggris**
* **Kimia**
* **Biologi**
* **Fisika**
* **Matematika**
* **Ekonomi**
* **Geografi**
* **Siswa Pecinta Alam (Sispala)**
* **Teknologi Informasi dan Komunikasi (TIK)**
* **Drama**
* **Bulu Tangkih**
* **Paduan Suaro (padus)**
* **Kerohanian Islam (Rohis)**
* **Palang Merah Remaja (PMR)**
* **Karya Ilmiah Remaja (KIR)**
* **Tataboga**
* **Marching Band**
* **PIK-R**
* **Jepang**

## Rujuakan
Rupee

**Rupee** adolah namo untuak jinih mato uang nan digunoan di babarapo nagaro, sarupo: India, Pakistan, Sri Lanka, Nepal, Mauritius, jo Seychelles. Pado masa lalu, *rupee* juo marupoan mato uang nan digunoan di nagara-nagara Myanmar, Jerman sarato jajahan Inggris di salatan Afrika. Namonyo diambiak dari bahaso Sanskerta, *raupya*, nan bararti koin perak. Pacahan dari *rupee* adolah *paise*, yakni seperseratus *rupee*.
SMA Negeri 14 Padang

**SMA Negeri 14 Padang** marupokan salah satu SMA Negeri nan ado di Padang, nan baalamaik di Jl. Batu Gadang Kec. Lubuk Kilangan Padang, Sumatra Barat. Samo jo SMA pado umumnyo di Indonesia maso pandidikan sikolah di SMA Negeri 14 Padang ditampuah dalam wakatu tigo tahun palajaran, mulai dari Kelas X sampai Kelas XII.

Sikolah Iko mamiliki lueh +- 2 Hektare nan manjadikannyo sabagai Sikolah jo Bidang Tanah talueh di Kota Padang . Sikolah iko juo mamiliki Hutan Sikolah Tagadang di kota padang .

Pado Tahun 2017, SMAN 14 Padang Mendapekkan Gala Sabagai Sikolah Adiwiyata Nasional 2017 dari Kementrian Lingkuangan iduik Dan Kahutanan Republik Indonesia.

## Fasilitas Sekolah

* Ruang Balaja Teori: 28 Kelas
* Ruang Majelis Guru
* Ruang Kapalo Sikolah
* Ruang Tata Usaha
* Ruang Tamu VIP
* Ruang Unit Kesehatan Siswa
* Laboratorium Kimia
* Laboratorium Fisika
* Laboratorium Biologi
* Laboratorium Komputer
* Lapangan Basket
* Lapangan Futsal
* Mushalla
* Kantin
* Koperasi Siswa
* Toilet
* Green House
* Parkir Roda Dua dan Empat
* Pos Satpam
* Ruang Kerajinan Siswa
* Ruang Sekretariat MPK dan OSIS
* Perpustakaan
* Bank Sampah
* Gudang
SMA Negeri 15 Padang

**SMA Negeri 15 Padang** marupokan sikolah manangah ateh negeri nan ado di Padang, nan baalamaik di Jalan Limau Manis, Kec. Pauh, Padang, Sumatra Barat. Samo jo SMA pado umumnyo di Indonesia maso pandidikan sikolah di SMA Negeri 15 Padang ditampuah dalam wakatu tigo tahun palajaran, mulai dari Kelas X sampai Kelas XII.

## Akreditasi

* Nilai Akreditasi: 89.00
* Peringkek Akreditasi: A
* Tanggal Panatokan: 1 Januari 2016

## Fasilitas

* Ruangan kelas teori: 27 ruangan
* Laboratorium IPA
* Laboratorium Komputer
* Ruang OSIS
* Perpustakaan
* Ruang UKS
* Bimbingan dan Konseling
* Kantin

## Referensi
SMP Negeri 2 Padang

**SMP Negeri 2 Padang** adolah salah satu Sikolah Manangah Patamo Negeri nan ado di Kota Padang, Provinsi Sumatra Barat, Indonesia. Sikolah iko talatak di Jalan Bundo Kanduang nomor 27, Padang. SMP Negeri 2 Padang tamasuak sikolah manangah patamo tatuo dan favorit nan tadapek di Kota Padang. Hal iko disababkan posisinyo di pusek kota hinggo mudah dijangkau dari sagalo panjuru. Salain itu, kualitas luluihnnyo dapek dipahituangkan dan takenal sabagai sikolah nan mamiliki disiplin nan tinggi.Sangaik banyak prestasi nan alah diraih dek SMPN 2 Padang baiak akademik maupun non akademik. SMP Negeri 2 Padang mangalami pakambangan nan cukuik pasek.

## Sejarah
Pado tanggal 20 Juli 1951, Pamarintahan Hindia Belanda manyerahkan sapanuahnyo sikolah iko kapadaoPamarintahan Kota Padang. Tacataik 14 urang kapalo sikolah parnah mangapaloi sikolah iko.

## Rujuakan
SMP Negeri 3 Padang

**SMP Negeri (SMPN) 3 Padang**, marupokan salah satu Sikolah Manangah Patamo Negeri nan ado di Provinsi Sumatra Barat, Indonesia. Samo jo SMP pado umumnyo di Indonesia maso pandidikan sikolah di SMPN 3 Padang ditampuah dalam wakatu tigo tahun palajaran, mulai dari Kelas VII sampai Kelas IX

## Fasilitas
Babagai fasilitas dimiliki SMPN 3 Padang untuak manunjang kagiatan balaja mangajar. Fasilitas tasabuik antaro lain:

* Kelas
* Perpustakaan
* Laboratorium Biologi
* Laboratorium Fisika
* Laboratorium Komputer
* Ruang BK
SMP Negeri 8 Padang

**SMP Negeri 8 Padang** adolah Sikolah Manangah Patamo Negeri nan talatak di Jalan Dr. Sutomo, Kelurahan Kubu Marapalam, Kecamatan Padang Timur, Kota Padang. Basamo jo SMP Negerisampaik dicanangkan sabagai rintisan sikolah bastaraf internasional). kini ko, SMP Negeri 8 Padang bastatus Sikolah BinaanPamarintah Kota Padang.

## Sijarah
SMP Negeri 8 Padang didirikan padot tanggal 3 januari1977 dalam kondisi masih manumpang. Proses balaja mangaja diadokan pado patang hari Pado tanggal 7 Februari 1977 proses balaja mangajar dipindahkan ka SD Inpres Marapalam Padang. Salanjuiknyo gaduang beru SMP Negeri 8 Padng diresmikan dek Direktur Direktorat PMU Ditjen PMD Depdikbud RI Dr. Benny Suprapto dan Gubernur Sumatra Barat Ir. H. Azwar Anas pado tanggal 13 Desember 1977 dan dipakai untuak balaja mangaja pado tanggal 3 Januari 1978.

### Maso RSBI
Sikolah iko mandapek status sabagai rintisan sikolah bastaraf internasional (RSBI) patamo di Sumatra Barat dari 100 sikolah RSBI Angkatan I di saluruah Indonesia pado tahun2007. Pado akhia tahun 2012, Mahkamah Konstitusi mangaluakan Amar Kaputuihan Nomor 5/PUU-X/2012 nan maapuihkan program RSBI nan alah ado di SD, SMP, dan SMA/SMK. Sikolah nan manyandang status RSBI manjadi sikolah reguler.

## Kapalo sikolah
Barikuik adolah namo-namo kapalo sikolah nan parnah manjabaik di SMP Negeri 8 Padang

# Drs. Syahruddin (1977 - 1978)
# Nurchalis, BA (Juli 1978 - Juni 1984)
# Drs. Sofyan Mansur (Juli 1984 - November 1990)
# Buyung Ketek (November 1990 - September 1995)
# Drs. Rusdi Aras Jamal (Oktober 1995 - Juli 1998)
# Ernawati Syafar, S.Pd. (Juli 1998 - Februari 2011)
# Drs. Ahmad Nurben (Maret 2011 - Januari 2016)
# Drs. M. A. Riadi, M.Pd. (Januari 2016 - sekarang)

## Rujuakan
SMA Negeri 9 Medan

**SMA Negeri (SMAN) 9 Medan**, marupokan salah satu Sikolah Manangah Ateh Negeri nan ado di Provinsi Sumatra Utara, Indonesia. Samo jo SMA pado umumnyo di Indonesia maso pandidikan sikolah di SMAN 9 Medan ditampuah dalam wakatu tigo tahun palajaran mulai dari kelas X sampai kelas XII

Pado tahun 2007, sikolah ini manggunokan Kurikulum Tingkek Satuan Pendidikan sabalumnyo jo KBK.

## Akreditasi

* Nilai Akreditasi: 85.53
* Paringkek Akreditasi: A
* Tanggal Panatokan:05-Oct-2009

## Fasilitas
Babagai fasilitas dimiliki SMAN 9 Medan untuak manunjang kagiatan balaja-mengajar. Fasilitas tasabuik antaro lain:

* Kelas
* Aula
* Perpustakaan
* Laboratorium Biologi
* Laboratorium Fisika
* Laboratorium Kimia
* Laboratorium Komputer
* Laboratorium Bahasa
* Ruang Osis
* Lapangan Basket
* Lapangan Volli
* Musholla
* Kantin
* Ruang Guru
* Toilet

## Ekstrakurikuler
SMA Negeri 9 memiliki banyak kegiatan ekstrakurikuler, di antaronyo,

* Paskibra (PASMANLAN)
* Teater Ladeli
* ROHIS AR-RASYID
* Palang Merah Remaja (PMR)
* Tari Daerah
* Pramuka
* Volli
* Basket
* Rohani Kristen
* Pencak Silat Walet Putih
* dll

## Rujuakan